**TIRGUS IZPĒTE**

**zāles pļaušana un savākšana balvu novada pašvldības aģentūras “SAn-tex” apsaimniekošanā esošo dzīvojamo māju piedrošajās teritorijās**

 **ID Nr. BNP TI 2021/9**

**Informācija par pasūtītāju:**

|  |  |
| --- | --- |
| Nosaukums  | Balvu novada pašvaldība |
| Reģistrācijas numurs  | 90009115622 |
| Juridiskā adrese | Bērzpils iela 1A, Balvi, Balvu novads |
| **Pasūtītājs veic tirgus izpēti cita pasūtītāja vajadzībām** | **Balvu novada pašvaldības aģentūra “SAN – TEX”**Juridiskā adrese: Bērzpils iela 56, Balvi, Balvu novads, LV-4501Reģistrācijas numurs 90001663120Tālruņa Nr.: 64507197,E-pasta adrese: santex@balvi.lv |
| Kontaktpersona par tirgus izpētes priekšmetu | Balvu novada pašvaldības aģentūras “SAN-TEX”  Remontceltniecības nozares vadītājs Kaspars Bikaviņš, mob.26173310, e-pasts: santex@balvi.lv  |
| Kontaktpersona par piedāvājumu sagatavošanu | Balvu novada pašvaldības iepirkumu speciāliste Sarmīte Gržibovska, t.64520931, e-pasts: sarmite.grzibovska@balvi.lv  |
| E-pasta adrese  | dome@balvi.lv  |
| Darba laiks  | pirmdienās 8:30-18:00; otrdienās, trešdienās un ceturtdienās 8:30-17:00; piektdienās 8:30-16:00 |

1. **Tirgus izpētes priekšmets** ir zāles pļaušana un savākšana Balvu novada pašvaldības aģentūras “SAN-TEX” apsaimniekošanā esošo dzīvojamo māju piederošajās teritorijās atbilstoši tehniskajai specifikācijai (Pielikums Nr.1).
2. **Līguma izpildes termiņš:** no 2021.gada 1.maija līdz 2021.gada 31.oktobrim.
3. **Apmaksas noteikumi:** Pēc pieņemšanas – nodošanas akta un rēķina saņemšanas 10 (desmit) darba dienu laikā.
4. Līgums tiks slēgts ar tirgus izpētes uzvarētāju. Līgumu slēgs Balvu novada pašvaldības aģentūra “SAN-TEX”.
5. Piedāvājumā jābūt iekļautām visām izmaksām, kas varētu rasties līguma izpildes laikā.
6. Piedāvājumu var iesniegt par visu apjomu.
7. Piedāvātajām cenām jābūt nemainīgām visā līguma darbības laikā.
8. Vērtējot piedāvājumu, pasūtītājs ņem vērā 1 (vienas) stundas cenu bez pievienotās vērtības nodokļa katrā tirgus izpētes priekšmeta daļā. Pasūtītājs izvēlēsies **piedāvājumu, kas atbildīs prasībām un 1 (vienas) stundas izmaksas būs ar zemāko cenu.**
9. **Prasības pretendentam:**
	1. Pretendentam iepriekšējo 3 (trīs) gadu laikā ir pieredze vismaz 1 (viena) līdzīga pakalpojuma sniegšanā.
	2. Pretendentam ir pakalpojuma sniegšanai šāds tehniskais nodrošinājums:
		1. vismaz divi pašgājēji zāles pļāvēji vai raideri komplektā ar speciālu zāles savākšanai paredzētu grozu;
		2. vismaz divi rokas pļāvēji – trimmeri;
		3. transports nopļautā zāliena aizvešanai uz atbērtni.
10. **Iesniedzamie dokumenti:**
	1. aizpildīts Pielikums Nr.2;
	2. Informācija par pretendenta pieredzi atbilstoši 9.1.punktam, iesniedzot atsauksmi vai citu līdzvērtīgu dokumentu, vai norādot kontaktinformāciju atsauksmju saņemšanai.
	3. Informācija par pretendenta tehnisko nodrošinājumu atbilstoši 9.2.punktam.
	4. Citi dokumenti, ko pretendents uzskata par nepieciešamu iesniegt un kas pierāda pretendenta atbilstību prasībām.
11. **Piedāvājums jāiesniedz līdz 2021.gada 29.janvārim, plkst. 13:30, Balvu novada pašvaldībā, Bērzpils iela 1a, Balvi, Balvu novads, LV-4501.** Piedāvājumu var iesniegt slēgtā iepakojumā, uz kura norādīts pasūtītājs, piegādātājs, atzīme par to, kurai tirgus izpētei piedāvājums iesniegts, kā arī informācija par to, kad piedāvājumu drīkst atvērt, norādot konkrētu datumu un laiku, vai elektroniski, sūtot uz tirgusizpetes@balvi.lv . Iesniedzot piedāvājumu elektroniski, e-pasta ziņojuma tēmā jānorāda TIRGUS IZPĒTES IDENTIFIKĀCIJAS NUMURS, kā arī piedāvājums jāparaksta ar DROŠU ELEKTRONISKO PARAKSTU.

Pielikums Nr.1

Pie tirgus izpētes ar ID Nr. BNP TI 2021/9

**TEHNISKĀ SPECIFIKĀCIJA**

 Tirgus izpēte paredz zāles pļaušanu Balvu novada p/a „SAN-TEX” apsaimniekošanā esošo dzīvojamo māju piederošajās teritorijās Balvu pilsētā un nopļautās zāles savākšanu un nogādāšanu Izpildītāja atbērtnē.

 Zāles pļaušana veicama ar zāles pļaušanas tehniku (pašgājēju traktoriem vai raideriem un rokas pļāvējiem – trimmeriem) atbilstoši apvidum un reljefam, lai nodrošinātu kvalitatīvu un līdzenu zāles nopļaušanu gan līdzenas vietās, gan nogāzēs, gan ap apstādījumiem, būvēm, soliņiem, apgaismes stabiem u.c. zaļās zonas labiekārtojuma elementiem.

 Zāles pļaušana tiek veikta pēc Balvu novada p/a „SAN-TEX” vai dzīvojamo māju vecāko rakstiska vai telefoniska darba uzdevuma saņemšanas. Fakstiskais pļaušanas laiks tiek saskaņots ar mājas vecāko.

**Veicamo darbu raksturojums:**

1. Zāles pļaušanas darbi Līguma darbības laikā Tehniskajā specifikācijā norādītajos objektos jāveic saskaņā ar Pasūtītāja izsniegtu (gan rakstisku, gan mutisku) darba uzdevumu tajā norādītajos objektos un termiņos.
2. Pirms pļaušanas precizēt pļaujamo platību robežas dabā pie Pasūtītāja pārstāvja.
3. Pēc zāliena nopļaušanas ar pašgājēju traktoriem vai raideriem, veikt zāliena piepļaušanu ar trimmeriem (ap kokiem, stabiem, stādījumiem, grāvju nogāzēs u.c.).
4. Pēc zāliena nopļaušanas, ar pašgājēju traktoriem vai raideriem vai zāliena piepļaušanas ar trimmeriem, veikt nopļautā zāliena savākšanu un nogādāšanu Izpildītāja atbērtnē.
5. Vietās, kur nav iespējama zāliena pļaušana ar pašgājēju zāles pļāvēju vai raideru, zāliena nopļaušanu veikt ar trimmeriem.
6. Rakstiski vai telefoniski informēt Pasūtītāja pārstāvi par gadījumiem, kad veicot darba uzdevumu izpostītas atkritumu urnas, soliņi un citi apstādījumu elementi (puķu stādījumi, ceļu segumi u.c.).
7. Orientējošais zāles augstums pēc pļaušanas – ne vairāk kā 5 cm augstumā visā platībā. Pļāvums līdzens. Orientējošais zāles augstums pirms pļaušanas – 20 cm.
8. Lai nodrošinātu operatīvu Pretendenta darbību saskaņā ar Pasūtītāja izdotajiem darba uzdevumiem, Pretendentam nepieciešama tehnikas, materiālu un darba rīku novietošanas vieta Balvu pilsētas administratīvās teritorijas robežās.
9. Darbi jāveic darba dienās, izņemot svētku dienas.
10. Zāles pļaušanas darbi jāveic, ievērojot visus drošības noteikumus (darba drošības, satiksmes drošības, ugunsdrošības u.c.
11. Veicot zāles pļaušanas darbus, nav atļauta vides piesārņošana ar sadzīves atkritumiem, izlietu degvielu, eļļām un citām vielām.
12. Zāles pļaušanas laikā nedrīkst sabojāt augsnes virskārtu.
13. Savākt un utilizēt pļaujamajā teritorijā esošos atkritumus, tajā skaitā, nesasmalcināto zāli.
14. Nav pieļaujama nopļautās zāles izkliedēšana uz taciņām, ietvēm, ielām un laukumiem. Ja sasmalcinātā zāle nokļūst uz cietā seguma, tā jānotīra 3 (trīs) h laikā pēc pļaušanas.
15. Veicot zāles pļaušanas darbus, nedrīkst bojāt koku stumbrus, kokaugu stumbru mizas, žogus, būves, ielu, ceļu ,ietvju un taciņu aprīkojumu, labiekārtojuma elementus u.c., tajā skaitā arī pļaušanas platībām pieguļošos īpašumus.
16. Zāles pļaušanas pakalpojumu sniegšana no 2021.gada 1.maija līdz 2021.gada 31.oktobrim.

Pielikums Nr.2

Pie tirgus izpētes ar ID Nr. BNP TI 2021/9

**PIETEIKUMS UN FINANŠU PIEDĀVĀJUMS**

**DALĪBAI BALVU NOVADA PAŠVALDĪBAS TIRGUS IZPĒTĒ**

**zāles pļaušana un savākšana balvu novada pašvldības aģentūras “SAn-tex” apsaimniekošanā esošo dzīvojamo māju piedrošajās teritorijās**

 **ID Nr. BNP TI 2021/9**

**Informācija par pretendentu:**

|  |  |
| --- | --- |
| Nosaukums  |  |
| Reģistrācijas numurs  |  |
| Juridiskā adrese/ adrese |  |
| Kontakttālrunis |  |
| e-pasts |  |
| Pretendenta kontaktpersona(vārds, uzvārds, amats, telefons, e-pasts) |  |
| Finanšu rekvizīti: |  |
| Bankas nosaukums: |  |
| Bankas kods: |  |
| Konta numurs: |  |
| Pilnvarotā persona, kas būs tiesīga parakstīt līgumu (amats, Vārds Uzvārds) |  |

Piedāvājam veikt zāles pļaušanu un savākšanu atbilstoši tehniskajai specifikācijai (Pielikums Nr.1) un pasūtītāja prasībām par piedāvājuma cenu:

|  |  |  |  |
| --- | --- | --- | --- |
| Pozīcija | 1 (vienas) stundas izmaksas bez PVN (EUR)  | PVN (EUR) | 1 (vienas) stundas izmaksas ar PVN (EUR) |
| Motorizēta zāles pļaušana un zāles pļaušana ar trimmeri, savākšana un aizvešana uz atbērtni |  |  |  |

Piedāvājuma cenā ir iekļauti visi nodokļi, nodevas, maksājumi un visas saistītās izmaksas, paredzēti visi riski darbu veikšanai, kas saistīti ar cenu izmaiņām, minimālās darba algas pieaugumu un citiem neparedzētiem apstākļiem, kas var rasties līguma izpildes laikā.

Piedāvātās cenas būs nemainīga visā līguma darbības laikā.

Apliecinu, ka nav tādu apstākļu, kas liegtu piedalīties tirgus izpētē un pildīt tirgus izpētē norādītās prasības.

Ar šo apliecinu piedāvāto cenu pamatotību un spēkā esamību:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021.gada \_\_\_\_\_\_\_\_\_\_\_\_\_\_\_\_\_\_\_\_\_\_